- Рэфармаванне сістэмы дзяржаўных праграм і наогул парадку аказання дзяржпадтрымкі было адным са стратэгічных напрамкаў у эканамічнай частцы даручэнняў Праграмы сацыяльна-эканамічнага развіцця Рэспублікі Беларусь да 2020 года. Практычна ўвесь 2015 год мы займаліся нарматыўнай падрыхтоўкай укаранення новай сістэмы. У 2016 годзе былі падпісаны два ключавыя ўказы – у сакавіку нумар 106 Аб дзяржаўных праграмах і аказанні дзяржаўнай фінансавай падтрымкі і ў ліпені нумар 289 Аб парадку фарміравання, фінансавання, выканання і ацэнкі эфектыўнасці рэалізацыі дзяржаўных праграм. І мы пачалі ўкараненне новых прынцыпаў і метадаў у практыку.